Predsjednik Opštine Nikšić razmotrio je Izvještaj o radu Javnog preduzeća Sportski centar Nikšić za 2024. godinu i dao sledeće

**O C J E N E**

1. Javno preduzeće Sportski centar Nikšić je u 2024. godini i pored teškoća u poslovanju, uz pomoć Osnivača uspjelo da ostvari kontinuitet u radu i realizaciji programskih zadataka.
2. U protekloj godini Sportski centar je ostvario negativne rezultate u poslovanju, prvenstveno zbog nemogućnosti sedmomjesečnog korišćenja bazena usled složenih kvarova na toplotnim sistemima, a koji predstavlja jedan od glavnih prihoda ovog preduzeća.
3. Negativne poslovne rezultate tokom 2024. godine, preduzeće je pokušalo nadomjestiti velikim trudom radno angažovanih, ali i održavanjem troškova poslovanja na optimalnom nivou.
4. Sredstva iz budžeta Opštine Nikšić, koja su opredijeljena za 2024. godinu, namjenski su korišćena, a ostvareni su i sopstveni prihodi izdavanjem sportskih terena, poslovnih prostora i reklamnog prostora.
5. Sportski centar je nastojao da kvalitetom pruženih usluga, kako u osnovnim, tako i u dopunskim djelatnostima, doprinosi razvoju sporta, fizičke kulture i obogaćivanju turističke ponude, ne samo u Nikšiću, već i na nivou države Crne Gore.
6. Osnovne djelatnosti Sportskog centra u 2024. godini su bile usmjerene na povećanju kvaliteta u pružanju usluga i postizanju većeg stepena konkurentnosti putem poboljšanja uslova za trenažni proces, takmičarskog i rekreativnog sporta.
7. U protekloj godini Sportski centar je u dopunskim aktivnostima kontinuirano radio na većoj komercijalizaciji postojećih sadržaja kroz konstantno ulaganje na održavanju i unapređenju ugostiteljskih usluga i poslovnih prostora.

Na osnovu datih ocjena predsjednik Opštine Nikšić, donio je sledeće

**Z A K L j U Č K E**

1. Usvaja se Izvještaj o radu Javnog preduzeća Sportski centar Nikšić za 2024. godinu.
2. Primarni ciljevi Sportskog centra u 2025. godini će biti ostvarivanje pozitivnijih efekata u poslovanju i nastavak trenda kvalitetnog pružanja usluga vrhunskom sportu i sportskoj rekreaciji.
3. Neophodno je u narednom periodu dodatno raditi i kreirati jasne planove kako bi implementacija predviđenih aktivnosti išla planiranom dinamikom.
4. Sportski centar bi u 2025. godini trebao da nastavi sa aktivnostima na boljoj iskorišćenosti postojećih sadržaja i poslovnih prostora, odnosno redovnom održavanju sportskih objekata.
5. U tekućoj godini je neophodno inovirati ponude za davanje u zakup poslovnih i reklamnih prostora, kako bi se ostvario što veći prihod iz dopunskih djelatnosti.
6. Sportski centar bi u 2025. godini trebao sprovoditi neophodne mjere i aktivnosti kako bi se troškovi preduzeća sveli na racionalnu mjeru radi ostvarivanja uspješnijih rezultata u poslovanju.

PREDSJEDNIK

Marko Kovačević, s.r.